Montblanc

:*Iste articlo ye sobre un municipio catalán en a comarca d'a Cuenca de Barberán; ta atros usos, se veiga *'Montblanc (desambigación)**''.


**Montblanc*' ye un [[municipio]] [[Catalunya|catalán]] situato en a [[Provincias d'Espanya|provincia]] de [[Provincia de Tarragona|Tarragona]], [[Capital (politica)|capital]] d'a [[comarcas de Catalunya|comarca]] d'a [[Cuenca de Barberán]].


A suya [[Población humana|población]] ye de 7.382 habitants ([[2010]]), en una [[superficie]] de 91,11&nbsp;[[km²]] con una [[densidat de población]] de 81,02 hab/km².

== Cheografía ==
A villa de Montblanc ye situata a 355 [[metro]]s d'[[altaria]] sobre o [[livel d'a mar]], a una [[distancia]] de 84 [[km]] d'a ciudat de [[Barcelona]], a capital de Catalunya.

D'o suyo [[termin municipal]] fan parte os lugars de [[La Guàrdia de Prats]], [[Lilla]], [[El Pinetell]], [[Prenafeta]] y [[Rojals (Montblanc)|Rojals]].

=== Mugas ===
O termin municipal de Montblanc, que ye amugato alto u baixo por a [[sierra de Prenafeta]] y as [[montanyas de Prades]], muga con [[Pira]], [[Barberà de la Conca]] y [[Blancafort]] a lo norte; con a comarca de l'[[Alto Campo]] a l'este; con [[Vilaverd]] a lo sud y con [[L'Espluga de Francolí]] y [[Vimbodí i Poblet]] a l'ueste.

== Historia ==
A villa de Montblanc la fundoron en l'anyo [[1163]], en un pueyo yermo (*mons albis* en [[Idioma latín|latín]], l'orichen etimolochico d'o nombre d'a villa), por orden d'o [[Lista de reis d'Aragón|rei]] [[Alifonso II d'Aragón]], qui concedió una [[carta de población]] a Pere Berenguer de Vilafranca.

A villa creixió rapidament, y fue construyita una [[Ilesia (edificio)|ilesia]] [[Romanico catalán|romanica]] y un [[castiello]] l'anyo [[1170]]. En o [[sieglo XIII]], o rei [[Pietro III d'Aragón]] li concedió o dreito a celebrar [[mercato]], a creyación d'a [[veguería]] de [[Veguería de Montblanc|Montblanc]], y a creyación d'as [[Escribanias Reyals]] y d'o [[Estudio Mayor]].

O [[sieglo XIV]] estió lo periodo de maximo esplendor d'a villa, que yera la setena localidat de Catalunya por numero d'habitants dimpués de [[Barcelona]], [[Leida]], [[Tortosa]], [[Chirona]], [[Tarragona]] y [[Puicerdán]].

O rei [[Chuan I d'Aragón]] concedió en [[1387]] a su [[chermano]] [[Martín I d'Aragón|Martín]] o [[condau de Montblanc]], que tornó ta a [[Corona d'Aragón]] dimpués, en [[1396]], cuan Martín estió rei d'Aragón.

En a villa de Montblanc se celebroron [[Corz de Catalunya]] en [[1307]] por [[Chaime II d'Aragón]], en [[1333]] por [[Alifonso IV d'Aragón]], en [[1370]] por [[Pero IV d'Aragón]], en [[1414]] por [[Ferrando I d'Aragón]]. En l'anyada [[1640]] o rei [[Felipe IV d'Espanya]] bi prochectó a celebración d'unas Corz, que nunca no se celebroron.

A decadencia d'a villa encomenzó a fins d'o [[sieglo XV]]. O gran golpe estió a [[Guerra Civil Catalana]], y a [[Guerra d'os Segadors]] en [[1640]] estió a rematanza definitiva. En [[1640]] fue espullata; o [[29 de setiembre]] de [[1649]] estió a *General Crema* (o incendio cheneral), en que a villa fue cremata y espullata por as tropas [[Castiella|castellanas]]; o [[14 de noviembre]] de [[1649]] estió a [[batalla de Montblanc]]; y en marzo dica o [[16 de chulio]] de [[1651]] estió o [[seche de Montblanc]].

En a [[Guerra de Succesión Espanyola]] a villa de Montblanc perdió os suyos previlechios pa cutio, pasando a pender d'a ciudat de [[Tarragona]].

== Toponimia ==
Ye un toponimo trasparent en [[Idioma catalán|catalán]], que significa "Mont Blanco", tenendo bel homonimo en Europa occidental. En [[Exeya d'os Caballers]] bi ha un microtoponimo equivalent conservando l'antigo [[apocope en aragonés|apocope]] d'a *o* y que escriben en castellano *Monblán*, que ye como se pronuncia en aragonés este tipo de toponimos acabaus en *-nk* u *-sk* en [[idioma catalán|catalán]] u [[idioma occitán|occitán]], ([[Domás]], [[Benás]]).

== Demografía ==

En [[1787]] incorpora [[Cogullons]]; en [[1857]], [[Prenafeta]] y [[Miramar (Montblanc)|Miramar]]; en [[1887]], [[La Guàrdia dels Prats]] y [[Lilla (Montblanc)|Lilla]]; y el [[1940]], [[Rojals (Montblanc)|Rojals]].

== Escudo d'armas ==
O [[escudo d'armas]] de Montblanc ye uno d'os escudos mas antigos d'a [[Corona d'Aragón]], chunto a los de [[Barcelona]], [[Uesca]], [[Leida]] y [[Cervera (Leida)|Cervera]].

== Arte ==
L'anyo [[1947]] a villa de Montblanc fue declarada [[Conchunto Historico-Artistico]].

As [[Pintura rupestre|pinturas rupestres]] d'o suyo municipio fuoron declaratas [[Patrimonio d'a Humanidat]] por a [[UNESCO]] l'anyo [[1998]], en o conchunto de l'[[Arte rupestre de l'Arco Mediterranio d'a Peninsula Iberica]].

=== Molimentos ===
* [[Ilesia de Sant Miguel de Montblanc]], una [[Ilesia (edificio)|ilesia]] que conserva una [[frontera]] en estilo [[Romanico catalán|romanico]], adedicada a [[Sant Miguel arcánchel]].

== Comunicacions ==
* [[N-240]].
* [[Linia 200 d'Adif]].
** [[Estación de Montblanc]].

== Referencias ==


== Vinclos externos ==

*  [http://www.montblanc.cat/ Pachina web municipal de Montblanc].
*  [https://web.archive.org/web/20080915065409/http://www.municat.net:8000/omunicat/owa/mun_p01.dad_ens?via=1&cod=4308620002 Información de Montblanc] en a pachina web d'a [[Cheneralidat de Catalunya]].
*  [http://www.idescat.es/territ/BasicTerr?TC=3&V0=1&V1=43086 Información de Montblanc] en a pachina web d'o *Institut d'Estadística de Catalunya''.